A4-0014/99

Ψήφισμα σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών για το Πρόβλημα του Έτους 2000 για τους Υπολογιστές (COM(98)0102 - C4-0233/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0102 - C4-0233/98),

- έχοντας υπόψη την ανακοίνωση της Επιτροπής σχετικά με τις εξελίξεις στην ΕΕ όσον αφορά την αντιμετώπιση του προβλήματος της χιλιετηρίδας (COM(98)0593),

- έχοντας υπόψη την πρόταση ψηφίσματος του κ. John Joseph McCartin, για το πρόβλημα του έτους 2000 για την τεχνολογία πληροφοριών (B4-0693/98),

- έχοντας υπόψη το πληροφοριακό υλικό που προετοίμασε ή ολοκλήρωσε η Επιτροπή στο World Wide Web ((http://www.ispo.cec.be/y2keuro/year2000.htm)), τη μελέτη του ΟΟΣΑ «Το Πρόβλημα του Έτους 2000, Επιπτώσεις και Δράσεις» και το Έγγραφο Εργασίας «Το Πρόβλημα του Έτους 2000 για τους Υπολογιστές» της Γενικής Διεύθυνσης Μελετών του Ευρωπαϊκού Κοινοβουλίου,

- έχοντας υπόψη τα πορίσματα της Διάσκεψης G8 στο Birmingham ((Διάσκεψη Κορυφής του Birmingham, 15-17 Μαΐου 1998, Τελικό Ανακοινωθέν, σημείο 25.)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0014/99),

Α. δεδομένου ότι δεν είναι δυνατόν να εκτιμηθούν επακριβώς οι κίνδυνοι που υπάρχουν από σφάλματα λόγω του λανθασμένου υπολογισμού των ημερομηνιών μετά το 2000, αλλά ότι δεν θα πρέπει να υποτιμηθούν,

Β. δεδομένου ότι ο βαθμός προετοιμασίας ποικίλλει τα μέγιστα μεταξύ κρατών μελών και μεταξύ τομέων,

Γ. δεδομένου ότι αναγνωρίζεται ότι η πρωταρχική ευθύνη για την εξεύρεση των κατάλληλων λύσεων βαρύνει βασικά τις επιχειρήσεις και διοικήσεις, επειδή η πρακτική της συντόμευσης του μήκους των σειρών στοιχείων που εκπροσωπούν το έτος στα πεδία ημερομηνίας δεν προκύπτει πάντοτε από την αμέλεια ή την έλλειψη προνοητικότητας των προγραμματιστών ή από κάποιο απρόβλεπτο παράγοντα, αλλά οφείλεται συχνά σε οικονομικές αποφάσεις σε καιρούς που η μνήμη και ο χώρος μαγνητικής αποθήκευσης κόστιζαν ακριβά, των οποίων οι συνέπειες δεν πρέπει να επιβαρύνουν τα δημόσια οικονομικά,

Δ. επειδή, όμως, οι ΜΜΕ, που έχουν συνήθως πιο περιορισμένους ορίζοντες και δε διαθέτουν ειδικευμένες τεχνικές γνώσεις, ενδέχεται να χρειαστούν βοήθεια, θα πρέπει να τους επιστηθεί η προσοχή στις συνέπειες του προβλήματος και να τους προσφερθούν συμβουλές για την αντιμετώπισή του,

Ε. επειδή υπάρχει κίνδυνος να έχουν οι αστοχίες επιπτώσεις επί του κοινού, αλλά και επί της οικονομίας, ιδίως οι αφορούσες ζωτικά στοιχεία των υποδομών, θα πρέπει οι κυβερνήσεις να λάβουν μέτρα για την ελαχιστοποίηση του κινδύνου αυτού,

ΣΤ. επειδή οι κυβερνήσεις των χωρών της Ανατολικής Ευρώπης και της Ρωσίας δεν έχουν σχεδόν καθόλου ασχοληθεί με το πρόβλημα της χιλιετηρίδας όσον αφορά τον πυρηνικό τομέα των χωρών αυτών, πράγμα που μπορεί να αποτελέσει σοβαρή απειλή για την ευρωπαϊκή ασφάλεια και να οδηγήσει σε τεράστια ζημία διεθνών διαστάσεων,

1. συμφωνεί, σε γενικές γραμμές, με το περιεχόμενο της ανακοίνωσης της Επιτροπής[semigr ]

2. χαιρετίζει τη δράση που ανέλαβε η Επιτροπή για να εντείνει τη συνειδητοποίηση των κρατών μελών και των επιχειρήσεων όσον αφορά την ανάγκη λήψης των απαραίτητων προπαρασκευαστικών μέτρων, αλλά τελικά εκφράζει σοβαρή ανησυχία για την έλλειψη προόδου σε ορισμένα κράτη μέλη όσον αφορά το πρόβλημα της χιλιετηρίδας και την έλλειψη διασυνοριακής συνεργασίας σε ζωτικούς τομείς, κυρίως στην ενέργεια, στις τηλεπικοινωνίες και στις μεταφορές[semigr ]

3. επικροτεί τα θεσμικά όργανα της ΕΕ για τις προόδους που έχουν επιτύχει όσον αφορά την επιδιόρθωση των δικών τους συστημάτων, αλλά θα ήθελε να του υποβληθεί έκθεση προόδου για το βαθμό προετοιμασίας των θεσμικών οργάνων[semigr ] σύμφωνα με τη βέλτιστη πρακτική, η έκθεση αυτή θα πρέπει να περιλαμβάνει κάποια ανεξάρτητη αξιολόγηση, καθώς και πτυχές που αφορούν τη διοργανική συνεργασία και τα ενσωματωμένα συστήματα[semigr ]

4. συστήνει στα κράτη μέλη και στην Επιτροπή να εξασφαλίσουν τη διάδοση πληροφοριών, ιδίως προς τις ΜΜΕ, σχετικά με γνωστά προβλήματα και τις βέλτιστες πρακτικές καθώς και με τις γνώσεις για την ύπαρξη τέτοιων πληροφοριών[semigr ]

5. λυπάται για το γεγονός ότι έχει δοθεί ελάχιστη προσοχή στις εκστρατείες συνειδητοποίησης του προβλήματος του έτους 2000 από τους καταναλωτές-πολίτες, οι οποίοι αποδεικνύονται απροετοίμαστοι για τις αστοχίες προϊόντων-υπηρεσιών που θα προκληθούν από το πρόβλημα του έτους 2000[semigr ] παροτρύνει, συνεπώς, την Επιτροπή και τα κράτη μέλη να αρχίσουν ενέργειες συνειδητοποίησης των καταναλωτών[semigr ]

6. συνειδητοποιεί ότι τα προβλήματα τόσο του έτους 2000 όσο και του ευρώ είναι πιεστικά και υπενθυμίζει ότι οι εν λόγω προσαρμογές παραμένουν διαφορετικές και απαιτούν συνεπώς διαφορετικές ομάδες δοκιμασιών, ενώ ορισμένα βιομηχανικά και τεχνικά συστήματα απαιτούν ειδικές παρεμβάσεις[semigr ]

7. συστήνει να δοθεί ειδική προσοχή στα προγράμματα εταιριών και στα ενσωματωμένα λογισμικά, η προσαρμογή των οποίων απαιτεί άμεση παρέμβαση επί υπάρχοντος υλικού εξοπλισμού ή την αντικατάστασή του[semigr ]

8. υπενθυμίζει ότι η αλληλεπίδραση μεταξύ επιχειρήσεων, των προμηθευτών τους, των πελατών, των χρηματοπιστωτικών μεσαζόντων κλπ. μπορεί να προκαλέσει την "εισαγωγή¨ λανθασμένων ή προκαλούντων διαταραχή δεδομένων σε κατά τα λοιπά συμβατά συστήματα, με αποτέλεσμα να χρειάζεται η συνεργατική ανταλλαγή πληροφοριών και η πραγματοποίηση δοκιμών μεταξύ επιχειρήσεων[semigr ]

9. εμμένει επίσης επί της ανάγκης να διαθέτουν όλες οι οργανώσεις, ακόμη και εκείνες που προέβησαν σε αναθεώρηση του λογισμικού και του υλικού τους εξοπλισμού, κάποιο σχέδιο έκτακτης ανάγκης για την αντιμετώπιση απρόβλεπτων προβλημάτων, ιδίως σε ζωτικούς τομείς υποδομών (τηλεπικοινωνίες, ενέργεια, μεταφορές) και στις χρηματοπιστωτικές υπηρεσίες[semigr ] υπενθυμίζει ότι δεν υπάρχει χρόνος για τη διόρθωση όλων των συστημάτων και αναμένει ότι οι επιχειρήσεις και οι χώρες θα προβούν σε αυστηρή θέσπιση προτεραιοτήτων για να εξασφαλίσουν ότι θα συνεχιστεί η παροχή βασικών υπηρεσιών κατά την περίοδο αλλαγής της ημερομηνίας[semigr ]

10. πιστεύει ότι καμμία κατάσταση δε θα θεωρηθεί "ανωτέρας βίας¨, εκτός εάν έχει πραγματοποιηθεί σχετική αναθεώρηση και έχει εκπονηθεί ένα σχέδιο έκτακτης ανάγκης, ιδίως έναντι των πελατών[semigr ]

11. εκφράζει την ανησυχία του για την έλλειψη πληροφοριών στον τομέα της παραγωγής ενέργειας (ιδίως πυρηνικής), των μεταφορών και της διανομής[semigr ]

12. τονίζει την ανάγκη ενίσχυσης των διαμεθοριακών δοκιμών και της διεθνούς συνεργασίας που επεκτείνονται πέραν των εξωτερικών συνόρων της Ένωσης στους πλέον ευαίσθητους τομείς και κοινωφελείς υπηρεσίες, που ενδέχεται να είναι ευπαθείς σε αστοχίες λόγω του προβλήματος του Έτους 2000 (π.χ. αερομεταφορές και πυρηνικοί σταθμοί) προκαλώντας, ούτως, σοβαρούς και μη συνήθεις κινδύνους για την υγεία των πολιτών της Ένωσης[semigr ]

13. καλεί την Επιτροπή να εξετάσει τους κινδύνους που απειλούν την ΕΕ λόγω εξωτερικών διαμεθοριακών εξαρτήσεων, καθώς και τους κινδύνους που μπορούν να προκύψουν από τις διασυνοριακές συνέπειες πυρηνικών ατυχημάτων στην Ανατολική Ευρώπη και στη Ρωσία λόγω του προβλήματος της χιλιετηρίδας και ζητεί από την Επιτροπή να καταρτίσει σχετικό σχέδιο για την αντιμετώπισή του, όπου παράλληλα με την ενίσχυση της ευαισθητοποίησης γύρω από τη σοβαρότητα της κατάστασης θα εξασφαλίζεται η παροχή χρηματοδοτικής υποστήριξης των ενδιαφερομένων κυβερνήσεων στην Ανατολική Ευρώπη και στη Ρωσία[semigr ]

14. ανησυχεί για την απουσία έκτακτου μηχανισμού της Επιτροπής ή του Συμβουλίου για την αντιμετώπιση των προβλημάτων του Έτους 2000 σε τομείς της δικαιοδοσίας της ΕΕ, ιδίως όσους επηρεάζουν την Ενιαία Αγορά και τα Διευρωπαϊκά Δίκτυα[semigr ]

15. συνιστά γενικά, κάθε προτεινόμενη νομοθεσία της ΕΕ ή κάθε συμμετοχή σε προγράμματα με σημαντικές επιπτώσεις ΤΠ, να περιέχει αξιολόγηση αυτών των επιπτώσεων όσον αφορά την ετοιμότητα για το έτος 2000 και, όποτε κρίνονται σημαντικές, να εξετάζεται το ενδεχόμενο αναβολής τους, ει δυνατόν, για την περίοδο μετά το έτος 2000[semigr ]

16. καλεί την Επιτροπή να διασαφηνίσει σε ποιό βαθμό οι καταναλωτές μπορούν να επικαλεστούν τις υπάρχουσες Οδηγίες που αφορούν την Ευθύνη λόγω Παροχής Πλημμελών Υπηρεσιών και την Ασφάλεια και Ευθύνη των Προϊόντων στην περίπτωση των προβλημάτων του Έτους 2000[semigr ]

17. λαμβάνει γνώση των όσων αναφέρει η Ανακοίνωση για τις πτυχές ασφάλειας του προβλήματος, και για το ενδεχόμενο να πληγούν εργαζόμενοι και το κοινό γενικά, καθώς και καταναλωτές[semigr ] καλεί την Επιτροπή να αρχίσει συζητήσεις με τις αρμόδιες αρχές των κρατών μελών για να εξασφαλίσει ότι οι πτυχές αυτές θα αντιμετωπιστούν όσον αφορά τις υφισταμένες επιταγές του κοινοτικού δικαίου για την υγεία και ασφάλεια των εργαζομένων και των πολιτών[semigr ]

18. καλεί την Επιτροπή, έχοντας υπόψη τις πιθανές επιβλαβείς συνέπειες του προβλήματος της χιλιετηρίδας για το κοινό και την οικονομία, και λόγω της εγγενούς ευθύνης των δημόσιων αρχών να εξασφαλίζουν την ασφάλεια των ατόμων και αγαθών και τη συνέχεια των δημόσιων και των βασικών κοινωφελών υπηρεσιών, να παροτρύνει τα κράτη μέλη να λάβουν μέτρα, και συγκεκριμένα για:

- να επιταχυνθούν οι προετοιμασίες και η εκπόνηση σχεδίων έκτακτης ανάγκης προς εξασφάλιση της συνέχειας της λειτουργίας βασικών κυβερνητικών υπηρεσιών[semigr ]

- να συσταθούν ειδικοί συντονιστικοί φορείς και προγράμματα προς ενίσχυση της συνειδητοποίησης, διευκόλυνση της ανταλλαγής πληροφοριών και εποπτεία της προόδου[semigr ]

- να ενθαρρυνθούν οι επιχειρήσεις να συμμετάσχουν σε διεθνείς συμπράξεις σε ζωτικούς τομείς, στους οποίους είναι απαραίτητες διαμεθοριακές ενέργειες, όπως η αεροπορία, οι τηλεπικοινωνίες, η ενέργεια και η οικονομία[semigr ]

- να εξεταστούν πρακτικές εναλλακτικές λύσεις για να βοηθηθούν οι επιχειρήσεις να αντιμετωπίσουν το πρόβλημα του Έτους 2000,

- να αυξηθεί η διαφάνεια των πληροφοριών με αναφορές για τις δικές τους προετοιμασίες, σε όσες περιπτώσεις αυτό δε γίνεται ήδη, και με αιτήματα προς ορισμένες εταιρίες να αποκαλύψουν το κόστος και το βαθμό ετοιμότητας των μέτρων που λαμβάνουν για την αντιμετώπιση του προβλήματος του Έτους 2000[semigr ]

- τη συμμετοχή σε προγράμματα για αναπτυσσόμενες χώρες, όπως τα εφαρμοζόμενα από την Παγκόσμια Τράπεζα και τα Ηνωμένα Έθνη,

- να βελτιωθεί η διεθνής συνεργασία και η ανταλλαγή πληροφοριών στον πυρηνικό τομέα, ούτως ώστε να διαλευκανθεί η κατάσταση στον τομέα αυτό, όπου, μεταξύ άλλων, μπορούν να διαδραματίσουν σημαντικό ρόλο η WANO (Παγκόσμια Ένωση Πυρηνικών Εκμεταλλεύσεων), ο ΟΟΣΑ και ο ΔΟΑΕ (Διεθνής Οργανισμός Ατομικής Ενέργειας),

- να χρησιμοποιηθεί επιρροή για να παροτρυνθούν τα κράτη μέλη που δεν καταβάλλουν επαρκείς προσπάθειες να αντιμετωπίσουν σοβαρότερα το πρόβλημα[semigr ] η ΕΕ πρέπει να προσπαθήσει να αναβαθμίσει τις προσπάθειές της για το πρόβλημα του Έτους 2000, αντί να αναπαράγει ή αντικαθιστά υπάρχουσες πρωτοβουλίες[semigr ]

19. καλεί την Επιτροπή να ενημερώνει το Κοινοβούλιο, ανά τρίμηνο και μέχρι την αλλαγή του αιώνα, σχετικά με τις εξελίξεις στην ΕΕ σε ό,τι αφορά την αντιμετώπιση του προβλήματος της χιλιετηρίδας[semigr ]

20. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών.